ทานร้านนี้มานาน (เกือบสิบปีแระ) ยังรักษาความอร่อยไว้ได้ดีเลยต้องมาบอกต่อ ร้านจะได้อยู่ให้เรากินนานๆ ^^ 

ก๋วยจั๊บที่นี่เป็นแบบน้ำใส รสชาติเข้มข้นด้วยกระดูกหมูและพริกไทย งานนี้ใครชอบพริกไทยเตรียมสั่งชามที่สองได้เลย เส้นก๋วยจั๊บนุ่มกำลังดี ไม่มีกลิ่นเหม็น เครื่องมีหลายอย่างแต่ปกติเราใส่แต่กระเพาะหมูกะหมูกรอบ  หมูกรอบร้านนี้หนังกรอบอร่อยมาก ไม่ค่อยมีมันด้วย กินได้โดยไม่รู้สึกผิดมาก ^^ แช่ในน้ำซุปนานๆก็ยังกรอบอยู่ แต่ถ้าซื้อกลับบ้านมันจะอบๆ ไม่กรอบเหมือนทานที่ร้านค่ะ

โจ๊กก็รสชาติดีเช่นกัน ข้าวเนื้อเนียน หมูอร่อย มีเครื่องหลายแบบตามรูปประกอบ

สั่งอย่างละชาม อิ่มกำลังดีเลยค่า หรือถ้าจะกินแบบเบาๆ ก็สั่งก๋วยจั๊บทานที่ร้าน แล้วหิ้วโจ๊กใส่ถุงกลับไปชิมที่บ้านก็ไม่เลวจ้า